Russebuss kilte seg fast under bro
– Det var et aggregat som stod på toppen av bussen som «var i veien». Det var en liten lekkasje i en bensintank, men ellers gikk det fint. Det tok imidlertid litt tid for å få løs bussen, sier operasjonsleder Tor Gulbrandsen i Oslo politidistrikt til VG. Han forteller at bussen i natt ble tauet til verksted av et bergingsfirma. Politiet tok beslag i førerkortet til sjåføren for uforsvarlig kjøring, og har opprettet sak. Russeferingen: – Aldri vært så ille som i år Såkalte «kroner» på bussene har kommet i søkelyset etter at en 19 år gammel mann ble kritisk skadet etter at han skal ha stått på taket i en tunnel natt til torsdag. Takrigget på ulykkesbussen var ikke godkjent, og Utrykningspolitiet har nå varslet at de nå vil undersøke alle bussene de møter på. Millioner: Bruker millioner på russetiden – får ros av BI-lektor Operasjonslederen forteller at dette ikke er noe tema for nattens uheldige buss. – Dette var ikke en krone i den forstand, men kun et aggregat som stod på toppen, sier han.
Politiet fikk den noe uvanlige meldingen klokken 02.15 natt til fredag. Da de kom til stedet viste det seg at en russebuss satt bom fast under en bro i Sandakerveien.